**Balatonszárszó Nagyközség Polgármesterétől**

8624 Balatonszárszó, Hősök tere 1., Tel.:84/362-501

**BURSA HUNGARICA ÖSZTÖNDÍJ A FELSŐOKTATÁSBAN TANULÓ FIATALOKNAK**

A Bursa Hungarica Felsőoktatási Önkormányzati Ösztöndíjrendszer célja az esélyteremtés érdekében a szociálisan rászoruló fiatalok felsőfokú tanulmányainak támogatása.

A program keretében olyan felsőoktatásban résztvevő hallgatóknak folyósítható az ösztöndíj, akik a települési önkormányzat illetékességi területén lakóhellyel rendelkeznek, felsőoktatási intézményben (felsőoktatási hallgatói jogviszony keretében) teljes idejű (nappali tagozatos) képzésben vesznek részt.

A többszintű támogatási rendszer pénzügyi fedezetéül három forrás szolgál: a települési önkormányzati, a vármegyei önkormányzati, valamint – a Kulturális és Innovációs Minisztérium finanszírozásával – a felsőoktatási intézményi költségvetésben megjelenő elkülönített forrás.

Balatonszárszó Nagyközség Képviselő-testülete szeptember havi ülésén döntött arról, hogy 2024. évben is csatlakozik az ösztöndíjrendszerhez.

Annak érdekében, hogy minél többen pályázhassanak az ösztöndíjra Balatonszárszó Nagyközség Képviselő-testülete úgy döntött azok a fiatalok részesülhetnek az ösztöndíjban, akinek a háztartásában az egy főre jutó jövedelem nem haladja meg a nettó 180.000,- forintot

Ennek keretében az Önkormányzat 10 hónapon át havi 10.000,- Ft-ot biztosít a fenti feltételeknek megfelelő pályázóknak. Ezt az összeget a vármegyei önkormányzat, valamint a Kulturális és Innovációs Minisztérium is kiegészíti.

A hallgatók a pályázataikat 2023. november 3-ig nyújthatják be a Közös Önkormányzati Hivatalhoz. A részletekről személyesen vagy a 84/362-501-es telefonszám 107-es mellékén érdeklődhetnek Gipp Istvánné szociális ügyintézőnél.

A pályázati kiírás az önkormányzat hirdetőtábláján megtekinthető.

Fekete János sk.

polgármester